Deg tullisin n wamud Tajmilt i waṭṭan, ad neɛreḍ ad neg tamawt i ṣṣenf-agi n uglam, ma yella tessemres-it tmarut deg tira-is, d wamek i tessexdem. Ammud n yisalan i d-nekkes seg wammud n tullisin-a nessaweḍ ad d-nger tamawt ur telli ara kra n tikkest yemden (meqqren neɣ ɣezzifen) i deg i d-tettunefk ṭṭbiɛa n uwadem. meḥsub tusa-d deg kra n tefyar, ɣezzifen gar cwiṭ d waṭas. Deg kra n yeḍrisen yettas-d uglam n ṭṭbiɛa deg yiwet n tefyirt, seg tseddart ɣer tayeḍ, amzun yefruri neɣ yebruzzaɛ sṭul n teḥkayt. Gar yimedyaten i d-nekkes seg wammud n tezrawt-a ad d-nebder kra segsen.